അന്ന് അപകടം പറ്റിയപ്പോള് പ്രതീക്ഷിക്കാത്ത ഒരു തുക അക്കൗണ്ടിലേക്ക് അയച്ചു തന്നു ആരോഗ്യ സ്ഥിതി നേരിട്ടും അല്ലാതെയും അന്വേഷിച്ചു കൊണ്ടിരുന്നു: ദുല്ഖറിനെ കുറിച്ച് വികാര നിര്ഭരമായ പോസ്റ്റുമായി നിര്മല് പാലാഴി ദുല്ഖര് സല്മാന് പിറന്നാള് ആശംസകള് നേര്ന്ന് നിര്മല് പാലാഴി എഴുതിയ കുറിപ്പ് ആരാധകര്ക്കിടയില് വൈറല് ആഖുന്നു. അപകടം പറ്റി കിടക്കുമ്ബോള് പ്രതീക്ഷിക്കാത്തൊരു തുക ദുല്ഖര് സല്മാന് തന്റെ അക്കൗണ്ടിലേക്ക് അയച്ചിരുന്നുവെന്നും നേരിട്ടും അല്ലാതെയും തന്റെ ആരോഗ്യസ്ഥിതിയെ കുറിച്ച് അന്വേഷിച്ചെന്നും അത്രയും സ്നേഹം നിറഞ്ഞ മനസാണ് ദുല്ഖറിന്റേതെന്നും നിര്മല് പറയുന്നു. നിര്മല് പാലാഴിയുടെ വാക്കുകള്: സലാല മൊബൈല്സ് എന്ന സിനിമയില് ഒരു ചെറിയ സീനില് അഭിനയിച്ചിട്ടുള്ള പരിചയമേ ഉള്ളു. പിന്നെ എപ്പോഴെങ്കിലും കണ്ടാല് ഞാന് അന്ന് കൂടെ അഭിനയിച്ചിരുന്ന ആള് എന്ന് പറഞ്ഞു പരിചയപ്പെടുത്തേണ്ടിവരും എന്നൊക്കെ കരുതി ഒരു ഫോട്ടോ എടുത്ത് പിരിഞ്ഞതായിരുന്നു. പക്ഷേ 2014ല് അപകടം പറ്റിയപ്പോള് പ്രതീക്ഷിക്കാത്ത ഒരു തുക അക്കൗണ്ടില് ദുല്ഖറിന്റെ വകയായി എത്തിയിരുന്നു. എഴുന്നേറ്റ് ശരിയാവും വരെ എന്റെ ആരോഗ്യ സ്ഥിതി അലക്സ് ഏട്ടന് വഴിയും നേരിട്ട് വിളിച്ചും അന്വേഷിച്ചു കൊണ്ടിരുന്നു. നന്ദിയും സ്നേഹവും കടപ്പാടും മാത്രം. ജീവിതത്തില് എല്ലാവിധ ഐശ്വര്യങ്ങളും ഉണ്ടാവട്ടെ എന്ന് പ്രാര്ത്ഥിക്കുന്നു. Stories you may Like